ai4bharat/Pralekha huggingface dataset:
श्रम और रोजगार मंत्रालय
कृषि एवं ग्रामीण श्रमिकों के लिए अखिल भारत उपभोक्ता मूल्य सूचकांक – मार्च, 2023
मार्च, 2023 माह के लिए कृषि श्रमिकों के लिए अखिल भारतीय उपभोक्ता मूल्य सूचकांक  4 अंकों की वृद्धि के साथ क्रमश: 1175  और 1186  पर रहा। कृषि मजदूरों और ग्रामीण मजदूरों के सामान्य सूचकांक में हुए बदलाव में मुख्य योगदान खाद्य समूह क्रमशः 1.67 और 1.97 अंक पर रहा। यह वृद्धि मुख्य रूप से चावल, ज्वार, रागी, दालें, दूध, बकरी का मांस, ताजी/सूखी मछली, हरी मिर्च, लहसुन, मिश्रित मसाले, सब्जियां और फल, रेडीमेड चाय आदि की कीमतों में वृद्धि के कारण रही।
विभिन्न राज्यों के सूचकांकों में वृद्धि/कमी भिन्न-भिन्न रही। कृषि श्रमिकों के लिए 18 राज्यों के सूचकांकों में 1 से 9 अंकों की वृद्धि रही जबकि 2 राज्यों के सूचकांक में 2 से 4 अंकों की गिरावट रही। तमिलनाडु राज्य का सूचकांक 1360 अंकों के साथ सूचकांक तालिका में शिखर पर रहा जबकि हिमाचल प्रदेश राज्य का सूचकांक 917 अंकों के साथ सबसे नीचे रहा।
ग्रामीण श्रमिकों के लिए 18 राज्यों के सूचकांकों में 1 से 9 अंकों की वृद्धि रही जबकि 2 राज्यों के सूचकांक में 2 से 3 अंकों की गिरावट रही। तमिलनाडु राज्य का सूचकांक 1350 अंकों के साथ सूचकांक तालिका में शिखर पर रहा जबकि हिमाचल प्रदेश राज्य का सूचकांक 968 अंकों के साथ सबसे नीचे रहा।
राज्य स्तर पर, कृषि श्रमिकों एवं ग्रामीण श्रमिकों के उपभोक्ता मूल्य सूचकांकों में पश्चिम बंगाल राज्य में अधिकतम वृद्धि द्वारा हासिल की गई। कीमतों में वृद्धि मुख्यत: चावल, मांस बकरी, मछली-ताजा, हरी मिर्च, हरी मिर्च, सब्जियां और फल, जलाऊ लकड़ी, आदि कीमतों में वृद्धि के कारण रही। इसके विपरीत कृषि श्रमिकों एवं ग्रामीण श्रमिकों के उपभोक्ता मूल्य सूचकांकों में उत्तर प्रदेश राज्य में  कमी मुख्यत: गेहूं-आटा, बाजरा, जौ, सरसों का तेल, प्याज आदि की कीमतों में गिरावट के कारण रही।
सीपीआई-एएल और सीपीआई-आरएल पर आधारित महंगाई दर मार्च, 2023 में 7.01% और 6.94% थी, जबकि फरवरी, 2023 में यह क्रमशः 6.94% और 6.87% और पिछले साल इसी महीने के दौरान क्रमशः 6.09% और 6.33% थी। इसी प्रकार, खाद्य मुद्रास्फीति मार्च, 2023 में 7.12% और 7.07% रही, जबकि फरवरी, 2023 में यह क्रमशः 6.82% और 6.68% रही थी और पिछले वर्ष के इसी महीने के दौरान क्रमशः 4.91% और 4.88% थी।
अखिल भारत उपभोक्ता मूल्य सूचकांक 
|
|
समूह
|
|
कृषि श्रमिक
|
|
ग्रामीण श्रमिक
|
|
|
|
फरवरी, 2023
|
|
मार्च, 2023
|
|
फरवरी, 2023
|
|
मार्च, 2023
|
|
सामान्य सूचकांक
|
|
1171
|
|
1175
|
|
1182
|
|
1186
|
|
खाद्य
|
|
1096
|
|
1098
|
|
1102
|
|
1105
|
|
पान, सुपारी, आदि
|
|
1977
|
|
1996
|
|
1986
|
|
2005
|
|
ईंधन और प्रकाश
|
|
1296
|
|
1298
|
|
1288
|
|
1290
|
|
कपड़े, बिस्तर और जूते
|
|
1243
|
|
1247
|
|
1280
|
|
1286
|
|
मिश्रित
|
|
1245
|
|
1251
|
|
1250
|
|
1255
माह अप्रैल, 2023 के लिए कृषि एवं ग्रामीण श्रमिकों के उपभोक्ता मूल्य सूचकांक 19 मई, 2023 को जारी किया जाएगा ।
PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान के तहत टीके की अब तक 153 करोड़ से अधिक खुराक दी जा चुकी हैं
- भारत में फिलहाल 8,21,446 सक्रिय मामले
- सक्रिय मामले वर्तमान में 2.29 प्रतिशत
- संक्रमण से मुक्त होने की दर 96.36 प्रतिशत
- बीते 24 घंटे में 69,959 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 3,45,70,131 हुई
- बीते 24 घंटे में देश में 1,68,063 नये मामले दर्ज किये गए
- दैनिक पॉजिटिविटी दर 10.64 प्रतिशत
- साप्ताहिक पॉजिटिविटी दर 8.85 प्रतिशत
- अब तक कुल 69.31 करोड़ जांच की गयी
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
राष्ट्रपति सचिवालय
राष्ट्रपति ने वीडियो संदेश के जरिये सारनाथ में धर्मचक्र दिवस 2022 समारोह को संबोधित किया
राष्ट्रपति श्री रामनाथ कोविंद ने आज  को एक वीडियो संदेश के जरिये उत्तर प्रदेश के सारनाथ में आयोजित धर्मचक्र दिवस 2022 समारोह को संबोधित किया।
राष्ट्रपति ने सभा को संबोधित करते हुए कहा कि बौद्ध धर्म भारत की महानतम आध्यात्मिक परंपराओं में से एक रहा है। भगवान बुद्ध के जीवन और शिक्षाओं से जुड़े कई पवित्र स्थल भारत में स्थित हैं। उन अनेक स्थानों में से चार मुख्य स्थान हैं- पहला बोधगया जहां उन्होंने आत्मज्ञान प्राप्त किया, दूसरा सारनाथ जहां उन्होंने अपना पहला उपदेश दिया, तीसरा श्रावस्ती जहां उन्होंने अधिकांश चतुर्मास बिताए और अधिकांश उपदेश दिए और चौथा कुशीनगर जहां उन्होंने महापरिनिर्वाण प्राप्त किया। उन्होंने कहा कि भगवान बुद्ध के महापरिनिर्वाण के बाद उनकी शिक्षाओं से जुड़े कई मठ, तीर्थ स्थल, विश्वविद्यालय आदि स्थापित हुए जो ज्ञान के केंद्र रहे हैं। आज ये सभी स्थल बुद्ध-सर्किट के अंग हैं जो देश- विदेश से तीर्थयात्रियों और धार्मिक पर्यटकों को आकर्षित करते हैं।
राष्ट्रपति ने कहा कि हमारा लोकतंत्र बौद्ध आदर्शों और प्रतीकों से काफी प्रभावित रहा है। हमारा राष्ट्रीय प्रतीक चिन्ह सारनाथ के अशोक स्तंभ से लिया गया है, जिस पर धर्म चक्र भी उकेरा गया है। लोकसभा अध्यक्ष की कुर्सी के पीछे 'धर्म चक्र प्रवर्तनाय' सूत्र अंकित है। हमारे संविधान के मुख्य शिल्पी बाबासाहेब डॉ. भीमराव अंबेडकर ने कहा था कि हमारे संसदीय लोकतंत्र में प्राचीन बौद्ध संघों की कई प्रक्रियाओं को अपनाया गया है।
राष्ट्रपति ने कहा कि भगवान बुद्ध के अनुसार शांति से बड़ा कोई आनंद नहीं है। भगवान बुद्ध के उपदेशों में आंतरिक शांति पर जोर दिया गया है। राष्ट्रपति ने कहा कि इस अवसर पर इन शिक्षाओं को याद करने का उद्देश्य यह है कि सभी लोग भगवान बुद्ध के उपदेशों के सही अर्थ को समझें और सभी बुराइयों एवं असमानताओं को दूर करके शांति एवं करुणा से परिपूर्ण एक संवेदनशील विश्व का निर्माण करें।
संस्कृति मंत्रालय अंतर्राष्ट्रीय बौद्ध परिसंघ के सहयोग से आजादी का अमृत महोत्सव के तहत अषाढ़ पूर्णिमा दिवस मना रहा है।
राष्ट्रपति का संदेश देखने के लिए कृपया यहां क्लिक करें -
प्रधानमंत्री कार्यालय
जापान के विदेश मंत्री प्रधानमंत्री से मिले
जापान के विदेश मंत्री महामहिम श्री तारो कोनो ने आज नई दिल्ली में प्रधानमंत्री श्री नरेन्द्र मोदी से शिष्टाचार मुलाकात की। श्री कोनो ने अक्टूबर 2018 में प्रधानमंत्री श्री मोदी की जापान यात्रा के बाद हाल के महीनों में उठाये गये कदमों के बारे में श्री मोदी को बताया।
प्रधानमंत्री ने अक्टूबर 2018 में जापान की अपनी सफल यात्रा को याद करते हुए दोहराया कि भारत और जापान के बीच विशेष रणनीतिक और वैश्विक भागीदारी और प्रगाढ़ होगी।
प्रधानमंत्री ने कहा कि भारत इस वर्ष के अंत में जापान के साथ अगले दौर की वार्षिक शिखर बैठक के प्रति आशान्वित है।
भारतीय प्रतिस्पर्धा आयोग
भारतीय प्रतिस्पर्धा आयोग  ने डीलरों द्वारा दिए जाने वाले छूट को सीमित करने के लिए मारुति पर 200 करोड़ रुपये का जुर्माना लगाया
भारतीय प्रतिस्पर्धा आयोग  ने डीलरों के संदर्भ में छूट नियंत्रण नीति को लागू करने के जरिए यात्री वाहन श्रेणी में रिसेल प्राइस मेंटेनेंस  के प्रतिस्पर्धा-विरोधी आचरण में शामिल होने के लिए मारुति सुजुकी इंडिया लिमिटेड  के खिलाफ एक अंतिम आदेश पारित किया और तदनुसार, इस किस्म के कदमों को बंद करने और उनसे बचने का आदेश पारित करने के अलावा, मारुति सुजुकी इंडिया लिमिटेड पर 200 करोड़ रुपये  का जुर्माना लगाया।
भारतीय प्रतिस्पर्धा आयोग  ने पाया कि मारुति सुजुकी इंडिया लिमिटेड  का अपने डीलरों के साथ एक समझौता था, जिसके तहत डीलरों को अपने ग्राहकों को एमएसआईएल द्वारा निर्धारित छूट के अतिरिक्त कोई और छूट देने की मनाही थी।
दूसरे शब्दों में, एमएसआईएल ने अपने डीलरों के लिए एक 'छूट नियंत्रण नीति' बना रखी थी जिसके तहत डीलरों को उपभोक्ताओं को एमएसआईएल द्वारा निर्धारित सीमा से अधिक अतिरिक्त छूट, मुफ्त उपहार आदि देने से हतोत्साहित किया गया था। यदि कोई डीलर अतिरिक्त छूट देना चाहे, तो उसे इसके लिए एमएसआईएल से पूर्व स्वीकृति लेना अनिवार्य था। किसी भी डीलर द्वारा इस किस्म की छूट नियंत्रण नीति का उल्लंघन करता पाये जाने पर न सिर्फ उसके डीलरशिप पर, बल्कि डायरेक्ट सेल्स एग्जीक्यूटिव, क्षेत्रीय प्रबंधक, शोरूम प्रबंधक, टीम लीडर आदि सहित उसपर व्यक्तिगत रूप से भी जुर्माना लगाने की बात कही गई थी।
छूट नियंत्रण नीति को लागू करने के लिए, एमएसआईएल ने मिस्ट्री शॉपिंग एजेंसियों  को नियुक्त किया था। ये एजेंसियां एमएसआईएल के डीलरों के सामने खुद को ग्राहकों के रूप में पेश कर यह पता लगाती थीं कि कहीं ग्राहकों को कोई अतिरिक्त छूट तो नहीं दी जा रही है। अतिरिक्त छूट दिए जाने का पता चलने पर, एमएसए एमएसआईएल प्रबंधन को सबूत  के साथ रिपोर्ट देता था, जिसके बाद एमएसआईएल द्वारा गलती करने वाले डीलर को एक 'मिस्ट्री शॉपिंग ऑडिट रिपोर्ट', जिसमें उसे अतिरिक्त छूट की पेशकश करते हुए पाया गया, के साथ एक ई-मेल भेजकर स्पष्टीकरण मांगा जाता था। डीलर द्वारा संतोषजनक स्पष्टीकरण नहीं दिए जाने पर एमएसआईएल की ओर से डीलर और उसके कर्मचारियों पर जुर्माना लगाया जाता था और कुछ मामलों में आपूर्ति रोकने की धमकी दी जाती थी। यहां तक कि एमएसआईएल उस डीलर को जुर्माना कहां जमा करना है के बारे में भी निर्देशित करता था और जुर्माने की उस राशि का उपयोग भी एमएसआईएल के निर्देशों के अनुसार किया जाता था।
इस प्रकार, भारतीय प्रतिस्पर्धा आयोग ने यह पाया कि मारुति सुजुकी इंडिया लिमिटेड ने न सिर्फ अपने डीलरों पर छूट नियंत्रण नीति को थोपा, बल्कि एमएसए के माध्यम से डीलरों की निगरानी करके उन्हें दंडित करने और आपूर्ति रोकने, जुर्माना वसूलने और जुर्माने की राशि का उपयोग करने जैसी सख्त कार्रवाई की धमकी देकर उस नीति को लागू भी किया। इस प्रकार, मारुति सुजुकी इंडिया लिमिटेड के इस आचरण, जिसके कारण भारत के भीतर प्रतिस्पर्धा पर काफी प्रतिकूल असर पड़ा, को भारतीय प्रतिस्पर्धा आयोग द्वारा प्रतिस्पर्धा अधिनियम, 2002 की धारा 3 के साथ पठित धारा 3 के प्रावधानों का उल्लंघन करार दिया गया।
सूचना और प्रसारण मंत्रालय
मैं सहयोगात्मक लेखन पसंद करती हूं : मेघना गुलजार
, गोवा में आज ‘इन-कनवरसेशन’ सत्र में फिल्म निर्माता मेघना गुलजार, पटकथा लेखिका जूही चतुर्वेदी व पूजा लाधा सुरती, सिनेमेटोग्राफर मोधुरा पालित और फिल्म लेखिका सुमेधा वर्मा ओझा ने फिल्म निर्माण से जुड़ी बातचीत की।
सत्र का संचालन फिल्म पत्रकार व आलोचक मधुरिता मुखर्जी ने किया।
जूही चतुर्वेदी ने विकी डोनर, पीकू और अक्टूबर जैसी फिल्मों के लिए लेखन किया है। उन्होंने कहा कि मेरे लिए, फिल्म का ड्रॉफ्ट मेरा ही होना चाहिए। यह किसी दूसरे व्यक्ति का नहीं हो सकता। मैं सुजीत सरकार के साथ काम करती हूं परन्तु वे भी नहीं जानते कि मैं क्या लिखने वाली हूं। लेकिन उन्हें इस बात का अंदाजा होता है कि मैं क्या लिखने वाली हूं। किसी अन्य व्यक्ति का विचार जानना महत्वपूर्ण है लेकिन मेरे किरदारों के आसपास की दुनिया मेरे अंदर से ही आनी चाहिए।
तलवार और राज़ी जैसी फिल्मों का निर्माण करने वाली फिल्म निर्माता मेघना गुलजार ने कहा कि मैं जुड़ाव और अलगाव के दौर से गुजरती हूं। फिल्म निर्माण एक संतुष्टि प्रदान करने वाली प्रक्रिया है लेकिन जब फिल्म एडिट-टेबल पर आती है तो मैं बहुत ही निष्पक्ष तरीके से फुटेज देखती हूं। मैं एडिट के दौरान चीजों का मूल्यांकन करती हूं। ध्वनि और संगीत मुझे इससे जोड़ते हैं।
उन्होंने कहा मैं सहयोगात्मक लेखन पसंद करती हूं क्योंकि मैं एक आलसी लेखिका हूं। अपने सहयोगी लेखकों के साथ बातचीत बहुत आनंददायक होती है। पटकथा स्तर पर यदि रचनात्मक मतभेद होता है तो इसे केवल एक पृथक दृष्टिकोण कहा जा सकता है।
इस वर्ष के महोत्सव की प्रमुख विशेषता है – 1952 में महोत्सव की शुरूआत के दौरान 27 देशों ने हिस्सा लिया था। 2019 में 76 देश भाग ले रहे हैं।
50वें भारतीय अंतर्राष्ट्रीय फिल्म महोत्सव 2019 के दौरान भारतीय पैनोरमा वर्ग में 26 फीचर फिल्में और 15 गैर फीचर फिल्में दिखाई जायेंगी। स्वर्ण जयंती समारोह में 10 हजार से अधिक लोगों के भाग लेने की संभावना है।
कृषि एवं किसान कल्याण मंत्रालय
केंद्रीय कृषि मंत्री द्वारा नागालैंड में हनी टेस्टिंग लैब का शुभारंभ, बांस संग्रहालय व आर्गैनिक मार्केट का दौरा
पूर्वोत्तर की ताकत के साथ आगे बढ़ेगा देश- श्री तोमर
केंद्रीय कृषि एवं किसान कल्याण मंत्री श्री नरेंद्र सिंह तोमर ने कहा है कि भारत सरकार देश में चौमुखी व संतुलित विकास की कल्पना को साकार करना चाहती है। श्री तोमर ने कहा प्रधानमंत्री श्री नरेंद्र मोदी की यह मान्यता है कि पूर्वोत्तर की ताकत बढ़ेगी तो देश की ताकत बढ़ेगी और इस ताकत के साथ देश आगे बढ़ेगा।
“जब चौतरफा विकास की बात होती है तो पूर्वोत्तर क्षेत्र की अनदेखी नहीं की जा सकती है। इसलिए सरकार की योजनाएं-कार्यक्रमों, फंडिंग व संस्थानों के माध्यम से लगातार यह कोशिश की जा रही है कि हमारा पूर्वोत्तर क्षेत्र किसी के भरोसे नहीं रहे, बल्कि अपने पैरों पर खड़ा हो और देश के नवनिर्माण में अपना पूरा योगदान दे सकने में सक्षम हो। इसलिए प्रधानमंत्री बार-बार इस क्षेत्र का प्रवास करते हैं और अपने साथी मंत्रियों से भी उन्होंने कहा है कि वे इस क्षेत्र का नियमित प्रवास कर यहां की कठिनाइयां समझते हुए अपने विभागों से संबंधित समस्याओं का त्वरित निदान करें। पूर्वोत्तर विकास के लिए उन्होंने कई सौगातें गत वर्षों में दी, ताकि यहां की बरसों से होती आई अनदेखी की भरपाई की जा सकें,” श्री तोमर ने आज नार्थ-ईस्ट एग्री एक्सपो, चौमुकिडमा में आयोजित कार्यक्रम में कहा।
श्री तोमर ने यह बात आज नार्थ-ईस्ट एग्री एक्सपो, चौमुकिडमा में आयोजित कार्यक्रम में कही। श्री तोमर ने कहा कि यह हम सब के लिए सौभाग्य व प्रसन्नता की बात है कि हमारे प्रधानमंत्री श्री मोदी है, जिन्हें देश का विश्वास प्राप्त है और दुनिया में भी उनकी लोकप्रियता व्याप्त है।
“जब देश का नेतृत्व समर्थ व सशक्त होता है तो नागरिकों को आगे बढ़ना आसान हो जाता है। नागरिक पूरी तरह तत्पर होते हैं तो नेतृत्व को भी ताकत मिलती है व देश के समक्ष विद्यमान समस्याओं का समाधान खोज लेते हैं और हम अपने लक्ष्य तक आसानी तक पहुंच पाने में सफल होते हैं,” उन्होंने कहा।
श्री तोमर ने कहा कि गत 8 वर्षों में केंद्र सरकार ने लगातार इस बात का प्रयत्न किया है कि हमारे देश में गरीबी, गैर-बराबरी, बेरोजगारी को दूर करने के लिए गंभीरता से काम किया जाए।
“समाज-देश में अंसतुलन बना रहने पर आगे बढ़ने में कठिनाई आती है। श्री मोदी ने शपथ लेने के बाद से गरीबी व असंतुलन दूर करने के लिए ठोस काम करना शुरू कर दिया, इसी कड़ी में गरीबों के करोड़ों जन-धन खाते खोले गए व अनेक योजनाओं के माध्यम से निरंतर लाभान्वित किया गया है। प्रधानमंत्री किसान सम्मान निधि योजना के अंतर्गत केंद्र सरकार ने साढ़े 11 करोड़ किसानों को अभी तक 2 लाख करोड़ रुपये से ज्यादा राशि दी है, हर साल छह-छह हजार रु. दिए है, यह कोई साधारण बात नहीं है। कोविड के दौरान केंद्र द्वारा 80 करोड़ लोगों को मुफ्त राशन दिया गया व अन्य सुविधाएं भी मुहैया कराई गई,” उन्होंने कहा।
श्री तोमर ने नागालैंड के दीमापुर में शहद परीक्षण प्रयोगशाला का शुभारंभ भी किया, जिससे उत्पादित शहद परीक्षण के लिए मधुमक्खी पालकों व प्रोसेसर्स को मदद मिलेगी। श्री तोमर ने बांस संग्रहालय व आर्गेनिक एसी मार्केट का भी अवलोकन किया। इस दौरान नागालैंड के कृषि मंत्री श्री जी. काइटो, मुख्य सचिव श्री जे. आलम, अन्य अधिकारी, केंद्रीय बागवानी आयुक्त श्री प्रभात कुमार व प्रबुद्धजन, किसान, वैज्ञानिक मौजूद थे।
वाणिज्य एवं उद्योग मंत्रालय
एपीईडीए ने बाजरा और बाजरा उत्पादों के प्रचार के लिए आईआईएमआर के साथ योजना की रणनीति तैयार की
बाजरा और बाजरा उत्पादों के निर्यात में वृद्धि की संभावनाओं को देखते हुए और सरकार द्वारा पोषक अनाजों के बाजरा क्षेत्र के विकास पर ध्यान देने के चलते, एपीईडीए, भारतीय अनुसंधान संस्थान  और राष्ट्रीय पोषण संस्थान सीएफटीआरआई जैसे अन्य हितधारकों और किसान उत्पादक संगठन  के साथ मिलकर बाजरा और बाजरा उत्पादों को बढ़ावा देने के लिए पांच साल की सापेक्ष योजना बनाने की एक रणनीति तैयार कर रहा है। इस संबंध में एपीईडीए द्वारा 2 दिसंबर 2020 को एपईडीए के अध्यक्ष की अध्यक्षता में एक बैठक आयोजित की गई।
एपीईडीए पांच वर्षों की अवधि के लिए बाजरा और बाजरा उत्पादों के निर्यात को बढ़ाने के लिए अर्थात् लक्ष्य प्राप्त करने के लिए सभी संबंधित हितधारकों को समयबद्ध तरीके से आवश्यक कार्रवाई करने में सक्षम बनाने के लिए एक सापेक्ष कार्य योजना तैयार कर रहा है।
इसके अलावा, बाजरा समूहों की पहचान, किसानों को एकजुट करने के लिए मंच का निर्माण, एफपीओ, निर्यातकों, संघों, अन्य हितधारकों और भारतीय बाजरा के संवर्धन के लिए नए संभावित अंतर्राष्ट्रीय बाजारों की पहचान के प्रयास किए जाएंगे।
बाजरा छोटे-बीज वाली घासों को वर्गीकृत करने के लिए एक सामान्य शब्द है, जिसे अक्सर पोषक-अनाज कहा जाता है, और इसमें सोरघम, पर्ल बाजरा, रागी, छोटा बाजरा, फॉक्सटेल बाजरा, प्रोजो बाजरा, बर्नी बाजरा, कोदो बाजरा और अन्य बाजरा शामिल हैं। बाजरा आम तौर पर छोटे बीज वाली फसलें हैं और उच्च पोषक मूल्य के लिए जानी जाती हैं। विभिन्न देशों में बाजरा की खपत फिर से बढ़ने से देश के भीतर हाल के वर्षों में इसके निर्यात की संभावनाएं बढ़ी हैं और उसी अनुपात में इसके उत्पादन में वृद्धि की उम्मीदें भी बढ़ी हैं।
फाइनेंस कमीशन
वित्त आयोग ने रक्षा और आंतरिक सुरक्षा पर समूह का गठन किया
पंद्रहवें वित्त आयोग ने रक्षा और आंतरिक सुरक्षा पर एक समूह का गठन किया है, जो निम्नानुसार है -
i) अध्यक्ष - श्री एन.के. सिंह, 15वें वित्त आयोग के अध्यक्ष।
ii) सदस्य – श्री ए.एन. झा, 15वें वित्त आयोग के सदस्य।
iii) सदस्य - गृह मंत्रालय के सचिव ।
iv) सदस्य - रक्षा मंत्रालय के सचिव ।
v) सदस्य - वित्त मंत्रालय के सचिव ।
रक्षा और आंतरिक सुरक्षा पर गठित इस समूह का शासनादेश यह परीक्षण करना होगा कि ‘क्या रक्षा और आंतरिक सुरक्षा के वित्तपोषण के लिए एक अलग तंत्र स्थापित किया जाना चाहिए, और यदि ऐसा है, तो इस तरह के तंत्र का संचालन कैसे किया जा सकता है।’
प्रधानमंत्री कार्यालय
प्रधानमंत्री टेक्सास के ह्यूस्टन में दावूदी बोहरा समुदाय के सदस्यों से मिले
प्रधानमंत्री नरेंद्र मोदी आज टेक्सास के ह्यूस्टन में दावूदी बोहरा समुदाय के सदस्यों से मिले और परस्पर बातचीत की।
समुदाय के सदस्यों ने ह्यूस्टन में प्रधानमंत्री का सम्मान किया। बातचीत के दौरान, दावूदी बोहरा के सदस्यों ने सैयदना साहब के साथ प्रधानमंत्री के साहचर्य को रेखांकित किया। उन्होंने अपने सामुदायिक कार्यक्रम में भाग लेने के लिए पिछले साल नरेंद्र मोदी की इंदौर यात्रा का भी स्मरण किया।
बातचीत के बाद ट्वीट करते हुए प्रधानमंत्री ने कहा, '' दावूदी बोहरा समुदाय ने दुनिया भर में अपनी अलग पहचान बनाई है। ह्यूस्टन में मुझे उनके साथ समय व्यतीत करने और कई मुद्दों पर बात करने का अवसर मिला।”
रक्षा मंत्रालय
राष्ट्रपति ने स्क्वाड्रन लीडर विवेक गैरोला  को वायु सेना पदक  से सम्मानित किया
स्क्वाड्रन लीडर विवेक गैरोला फ्रंट लाइन एसयू-30 एमकेआई स्क्वाड्रन में तैनात हैं। वह चार एयरक्राफ्ट लीडर हैं और उन्हें नौ सौ घंटे की दुर्घटना रहित/घटना रहित उड़ान का अनुभव है।
08 जून, 2020 को स्क्वाड्रन लीडर विवेक गैरोला नाईट एयर टू एयर रिफ्यूलिंग सॉर्टी की अधिकृत उड़ान पर थे। अभ्यास के दौरान रिफ्यूलिंग की एक गलतफहमी को ठीक करने की कार्रवाई करते हुए वे एयर क्राफ्ट नोज से नीचे चले गए। विमान ने एकदम संबंधित फ्लाई बाय वायर विफलता चेतावनियों के साथ तेज झटका और अनुदैर्ध्य कंपनों का अनुभव किया। स्क्वाड्रन लीडर विवेक गैरोला ने विमान को नियंत्रित किया और वापस पीछे की ओर जाने की लगातार कोशिश की। इस प्रकार उन्होंने एफआरए  की स्टीयरिंग क्लियर की। अन्य दूसरा लड़ाकू विमान भी उनके आसपास ही था। एक गंभीर और आपातकालीन स्थिति के दौरान संयम का प्रदर्शन करते हुए उन्होंने विमान को सबसे नजदीक के एयरबेस की ओर मोड़ने का निर्णय लिया और किसी अन्य प्रणाली की असफलता को दूर करने के लिए सही कदम उठाए। रिकवरी के दौरान उन्होंने रेडियो टेलीफोनी और वेपन सिस्टम ऑपरेटर के उचित प्रबंधन के कर्तव्यों को सौंप दिया क्योंकि मजबूत स्टीक बल को रोकने के लिए उन्हें दोनों हाथों की जरूरत थी। महान मानवीय प्रयास और कौशल के साथ, उन्होंने रात में विमान को उड़ाते हुए किसी भी प्रकार के भटकाव से बचते हुए विमान को सुरक्षित रूप से नीचे उतारा। कठिन परिस्थिति के बावजूद, स्क्वाड्रन लीडर विवेक गैरोला गंभीर आकस्मिक स्थिति के संकेतों की ठीक तरह से पहचान करने में समर्थ रहे और उन्होंने उपलब्ध विकल्पों तक पहुंच स्थापित करते हुए समय पर उचित कार्रवाई की ओर राष्ट्र की बेशकीमती संपत्ति को बचाने में सफलता हासिल की।
स्क्वाड्रन लीडर विवेक गैरोला ने उत्कृष्ट उड़ान कौशल, निर्णय लेने की क्षमता, चालक संसाधन प्रबंधन और साहस का प्रदर्शन करते हुए विमान को सुरक्षित रूप से नीचे उतारा। यहां तक कि संकट के दौरान भी उन्होंने शांति और संयम से काम लिया।
एक त्रस्त विमान की सुरक्षित लैंडिंग के लिए स्क्वाड्रन लीडर विवेक गैरोला ने जिस असाधारण साहस, उड़ान कौशल, निर्णय लेने की क्षमता का प्रदर्शन किया, उसके लिए उन्हें वायु सेना पदक  से सम्मानित किया गया है।
प्रधानमंत्री कार्यालय
महाराष्ट्र में बाढ़ के हालात पर प्रधानमंत्री नरेन्द्र मोदी ने महाराष्ट्र के सीएम से बातचीत की
प्रधानमंत्री श्री नरेन्द्र मोदी ने महाराष्ट्र के मुख्यमंत्री श्री उद्धव ठाकरे से बातचीत की और महाराष्ट्र के कुछ हिस्सों में भारी बारिश और बाढ़ से पैदा हुए हालात पर चर्चा की।
एक ट्वीट में प्रधानमंत्री ने कहा, “महाराष्ट्र के सीएम श्री उद्धव ठाकरे से बातचीत की और महाराष्ट्र के कुछ हिस्सों में भारी बारिश और बाढ़ से पैदा हुए हालात पर चर्चा की। इस स्थिति से निपटने के लिए केंद्र की ओर से हरसंभव सहायता का आश्वासन दिया। हर किसी की सुरक्षा एवं कुशलता की कामना करता हूं।”
एसजी/एएम/एएस/डीसी
(
वाणिज्य एवं उद्योग मंत्रालय
मई, 2019 के दौरान महंगाई में उल्लेखनीय कमी
मई, 2019 के लिए थोक मूल्य सूचकांक  की समीक्षा
मई, 2019 में थोक मूल्य सूचकांक पर आधारित महंगाई दर 2.45 प्रतिशत रही
अप्रैल, 2019 में थोक मूल्य सूचकांक पर आधारित महंगाई दर 3.07 प्रतिशत थी
मई, 2019 के दौरान ‘सभी जिंसों’ के लिए आधिकारिक थोक मूल्य सूचकांक  पिछले महीने के 120.9 अंक  से 0.2 प्रतिशत बढ़कर 121.2 अंक  हो गया।
मुद्रास्फीति
मासिक थोक मूल्य सूचकांक  पर आधारित मुद्रास्फीति की वार्षिक दर मई, 2019 के दौरान  2.45 प्रतिशत  रही, जबकि इससे पिछले महीने यह 3.07 प्रतिशत  थी। इस तरह मई, 2019 के दौरान महंगाई में उल्लेखनीय कमी दर्ज की गई है। वहीं, पिछले वर्ष के इसी महीने में यह 4.78 प्रतिशत रही थी। वित्त वर्ष में अब तक क्रमिक वृद्धि के साथ मुद्रास्फीति की दर 1.08 प्रतिशत आंकी गई है, जबकि पिछले वर्ष की इसी अवधि में क्रमिक वृद्धि के साथ मुद्रास्फीति या महंगाई दर 1.72 प्रतिशत थी।
विभिन्न जिंस समूहों के सूचकांक में उतार-चढ़ाव कुछ इस प्रकार रहे :-
प्राथमिक वस्तुएं 
इस प्रमुख समूह का सूचकांक पिछले महीने के 139.2 अंक  से 0.2 प्रतिशत बढ़कर 139.5 अंक  हो गया। महीने के दौरान जिन समूहों और वस्तुओं के सूचकांक में उतार-चढ़ाव देखे गए, वे इस प्रकार हैं :
‘खाद्य उत्पाद’ समूह का सूचकांक पिछले महीने के 150.1 अंक  पर अपरिवर्तित रहा। इस दौरान पान के पत्ते , फल एवं सब्जियों  और चाय एवं गेहूं  के दाम घट गए। वहीं, इस दौरान समुद्री मछली , अरहर , उड़द, मटर/चावली एवं बाजरा , अंडे , मसूर एवं मूंग  और जौ, चना, रागी एवं अंतर्देशीय मछली  के दाम बढ़ गए।
‘अखाद्य पदार्थों’ के समूह का सूचकांक पिछले महीने के 126.7 अंक  से 0.9 प्रतिशत बढ़कर मई, 2019 में 127.8 अंक  रह गया। ऐसा पुष्पकृषि एवं कुसुम  , कच्चे रबर एवं मूंगफली बीज , अलसी का बीज , कच्चे जूट, मेस्ता, पशु चारा, कपास के बीज, सूरजमुखी, कच्चे रेशम एवं सरसों के बीज  के दाम बढ़ने के कारण हुआ। उधर, कोपरा  , सोयाबीन एवं कॉयर फाइबर  और तिल के बीज, नाइजर सीड एवं ग्वार के बीज  के दाम घट गए।
‘खनिज’ समूह का सूचकांक पिछले महीने के 144 अंक  से 4.2 प्रतिशत घटकर 138 अंक  रह गया।
ईंधन एवं बिजली 
इस प्रमुख समूह का सूचकांक पिछले महीने के 102.8 अंक  से 0.6 प्रतिशत बढ़कर मई 2019 में 103.4 अंक  हो गया।
निर्मित उत्पाद 
‘खाद्य उत्पादों के विनिर्माण’ समूह का सूचकांक पिछले महीने के 128.7 अंक  से 0.4 प्रतिशत बढ़कर 129.2 अंक  हो गया। ऐसा मूंगफली के तेल , गुड़, वनस्पति एवं नूडल्स के विनिर्माण  और खोई, गुड़ एवं मिल्क पाउडर  के दाम बढ़ने के कारण हुआ।
‘पेय पदार्थों के विनिर्माण’ समूह का सूचकांक पिछले महीने के 122.7 अंक  से 0.2 प्रतिशत घटकर 122.5 अंक  रह गया।
‘तम्बाकू एवं तम्बाकू उत्पादों’ के समूह का सूचकांक पिछले महीने के 154.6 अंक  से 1.6 प्रतिशत घटकर 152.1 अंक  के स्तर पर आ गया।
मई 2019 में थोक मूल्य सूचकांक और महंगाई दर से जुड़ी विस्तृत जानकारी पाने के लिए अंग्रेजी का अनुलग्नक यहां क्लिक करें
उप राष्ट्रपति सचिवालय
सरदार पटेल ऐसे नेता हैं जिनकी मैं सबसे ज्यादा प्रशंसा करता हूं: उप-राष्ट्रपति
उप-राष्ट्रपति ने आम-नागरिकों से सरदार पटेल के सपने को साकार करने के लिए मिलकर काम करने का आह्वान किया
राजनेताओं को सरदार पटेल के महान गुणों को आत्मसात करना चाहिए
उप-राष्ट्रपति ने इच्छा व्यक्त की कि प्रत्येक बच्चे को सरदार पटेल के जीवन और योगदान से परिचित कराया जाना चाहिए
उप-राष्ट्रपति ने सरदार वल्लभभाई पटेल को उनकी जयंती पर श्रद्धांजलि अर्पित की
उप-राष्ट्रपति श्री एम. वैंकैया नायडू ने भारत को एकता के सूत्र में पिरोने वाले सरदार वल्लभभाई पटेल को आज उनकी जयंती पर श्रद्धांजलि अर्पित की है। उप-राष्ट्रपति श्री नायडू ने कहा कि सरदार पटेल ऐसे नेता हैं जिनकी मैं सबसे ज्यादा प्रशंसा करता हूं।
आज एक फेसबुक पोस्ट के जरिए उप-राष्ट्रपति ने सरदार वल्लभभाई पटेल के महान योगदान को याद किया और देशवासियों विशेषकर युवा पीढ़ी से उनकी विरासत को फिर से जीवंत करने और आधुनिक भारत के निर्माण में उनकी अद्वितीय योगदान को याद करने का आग्रह किया।
श्री नायडू ने सरदार पटेल की भारत के एकीकरण की उपलब्धि की भी प्रशंसा की। उन्होंने उल्लेख किया कि कैसे एक महत्वपूर्ण मोड़ पर, सरदार पटेल ने भारत की क्षेत्रीय एकता और अखंडता की रक्षा के लिए अपनी दूरदर्शिता, सरलता, कौशल, अनुभव और धैर्य का इस्तेमाल किया। उन्होंने कहा, "सावधानी-पूर्वक योजना बनाने, बातचीत, परामर्श और चतुराई से निपटने के माध्यम से, उन्होंने आधुनिक इतिहास की सबसे बड़ी उपलब्धियों में से एक सभी रियासतों का भारत में विलय कराया।"
अखिल भारतीय सिविल सेवा के निर्माण का उल्लेख करते हुए, उप-राष्ट्रपति ने कहा कि यह सरदार पटेल द्वारा दिया गया एक और बेहतरीन योगदान था। उन्होंने कहा कि पटेल ने भारत में मजबूत स्तंभ के रूप में इन सेवाओं की कल्पना की थी जो बाद में देश की एकता और अखंडता की रक्षा करेगी। उन्होंने कहा, "पटेल ने प्रशासन में सेवा के लिए अधिकारियों को साझेदार माना और उनसे ईमानदारी के उच्चतम मानकों को बनाए रखने की अपेक्षा की।" "पटेल ने सिविल सेवा अधिकारियों को प्रशासन में साझेदार माना और उनसे देश की एकता और अखंडता बनाए रखने की अपेक्षा की।"
उप-राष्ट्रपति ने उल्लेख किया कि देश के विभाजन के बाद गृह मंत्री के रूप में सरदार पटेल ने आंतरिक स्थिरता को बनाए रखने में महत्वपूर्ण योगदान के कारण 'लौह पुरुष' की उपाधि से विभूषित किए गए।
सरदार पटेल के कुछ महान गुणों पर प्रकाश डालते हुए, उप-राष्ट्रपति ने कहा, “मातृभूमि के लिए उनका प्रेम, नेतृत्व क्षमता, सादगी, ईमानदारी, सत्यनिष्ठा, जमीन से जुड़े होने की प्रवृति, उलझी हुई समस्याओं को हल करने के व्यावहारिक दृष्टिकोण, सांसारिक बुद्धिमत्ता, अनुशासन और कौशल क्षमता हमेशा प्रत्येक भारतीय के लिए प्रेरणास्रोत बने रहेंगे।” उन्होंने आगे कहा कि प्रत्येक नागरिक को सरदार पटेल के सपने को साकार करने के लिए मिलकर काम करना चाहिए।
अपनी प्रबल इच्छा व्यक्त करते हुए, उप-राष्ट्रपति ने कहा, “मैं सरदार वल्लभभाई पटेल के जीवन और उनके योगदान से हर बच्चे को परिचित कराना चाहता हूं। इसी तरह, प्रत्येक सिविल सेवक को उनके भाषणों को अवश्य पढ़ना चाहिए और प्रत्येक राजनेता को पटेल के महान गुणों जैसे सत्यनिष्ठा, दृढ़ता और लोगों के हित को ध्यान में रखने की प्रवृति को अपनाना चाहिए।”